สวัสดีค่ะ แวะมาวังน้ำเขียว เจอร้านก๋วยเตี๋ยวเป่าปาก เพิ่งมาทราบทีหลังว่าเป็นร้านดังมีรายการทีวีจากหลายช่องมาชิมด้วยค่ะ ด้วยรสชาติของ หมูหมัก, หมูตุ๋น, เอ็นตุ๋น ในชื่อของ ก๋วยเตี๋ยวเป่าปาก ชื่อแปลกแถมอร่อยไปอิ่มอร่อยกันแบบราคาชาวบ้าน เค้าว่าก๋วยเตี๋ยวเป่าปากนั้นมีสาขาอยู่ในหลายจังหวัดของไทย แต่ทุกสาขาก็อร่อยเหมือนกันสูตรเดียวกันแน่นอนและที่เรียกว่าก๋วยเตี๋ยวเป่าปาก ก็เพราะมีรสจัดว่าเผ็ดทานแล้วก็ต้องเป่าปากเพราะมันเผ็ด ๕๕๕

วันนี้แหม่มและเพื่อนทานน้อยค่ะ อิอิ จริงแล้วถ่ายไม่ทันต่างหาก ของแหม่มสั่งก๋วยเตี๋ยวหมูตุ๋นเอ็นแก้ว ก็อร่อยดีค่ะ และขนมก็สั่งสละลอยแก้วอร่อยดีแท้ แต่ไม่ต้องตกใจค่ะ แหม่มได้ถ่ายเมนูมาให้เพื่อนๆ เลือกได้ค่ะ ชื่อก็แปลกๆ ด้วยค่ะ

การเดินทาง ถ้ามาจากทางกบินทร์บุรีตามเส้นทาง 304 มุ่งหน้าปักธงชัย เมื่อมาผ่านแยกเขาแผงม้า ตลาด 79 แล้ว ตรงต่อไปอีกนิด ทางขวามือจะเป็นทางเข้าหมู่บ้านไทยสามัคคี ต้องเลยไปกลับรถมา ผ่านหน้าปากทางเข้าหมู่บ้านไทยสามัคคีเล็กน้อยไปอีกไม่ไกลสังเกตุป้ายร้านเลยค่ะ